burgasdotpro/wikipedia huggingface dataset:
Aténska charta

Aténska Charta je súborom zásad pre výstavbu miest, tak ako ich poznáme dnes.
Jej hlavnou myšlienkou bolo objavovanie a utváranie mestského priestoru. Myšlienka utvárania mesta ako funkčného celku sa prvýkrát výraznejšie objavuje a prejednáva v prvotnom teoretickom období tvorby architekta Tony Garniera, ktorý bol vyzvaný vrchným urbanistom mesta Lyon Edouardom Herriotom, aby na začiatku zostrojil plán jedného priemyselného mesta, združeného z normovaných stavieb a založil princíp striktného funkčného rozdelenia jednotlivých mestských priestranstiev.
Vznik.
Na Aténskej charte sa podieľal spolok architektov, ktorý sa združovali v organizácii CIAM (Congres internationaux d'architecture moderne – Medzinárodný kongres modernej architektúry), ktorý vznikol v roku 1928. Spolok vydržal až do svojho rozpadu v roku 1969, keď jeho hlavnými prejednávanými skutočnosťami bol praktický urbanizmus na celom svete.
CIAM spájal architektov, ktorý mali svoje vlastné predstavy zasvätené jednej myšlienke – nadväzovať na mestskú urbanistickú štruktúru, zdôrazňujúci myšlienku hľadania výtvarnej avantgardy, kubizmu, aj podstatu závažnosti nových techník.
Boli v ňom architekti z Nemecka – Mies van der Rohe a Walter Gropius, ktorí v roku 1919 zakladali Bauhaus, ktorého súčasťou bol aj ďalší člen, nemecký urbanista Ludwig Hilberseimer (ten mal hlavnú zodpovednosť za revitalizáciu centra Detroitu v USA). Ďalej tu boli Holanďania Cornelius van Eesteren, Jacob Oud, Gerrit Rietveld, Švajčiar Le Corbusier (vlastným menom Charles Edouard Jeanneret-Gris), Belgičan Victor Bourgeois, Brazílčan Lúcio Costa (ten oveľa neskôr za spolupráce s architektom Oscarom Niemeyerom vyhráva konkurz na urbanistické riešenie nového brazílskeho hlavného mesta Brasília), Španiel Jose Luis Sert a Mojsej Ginzburg zo sovietskeho zväzu aj so skupinou konštruktivistických architektov.
Z ich prvej teoretickej práce vznikol terajší najvýznamnejší dokument –
"Aténska Charta", hromadne spísaná na lodi Patris II v Stredozemnom mori, plávajúcej z Marseille do Atén. Tento dohovor prevažne vychádzal z téz Le Corbusiera, ktorý ho v roku 1941 prepracoval a roku 1943 ho anonymne vydal pod názvom "La Charte D’Athénes". Dokument vyzdvihoval štyri základné funkcie mesta: bývanie, prácu, voľný čas a dopravu.
Ustanovenia a fakty.
Vzťahujúce sa na rok 1931
Ján Miloslav Bahna

Profesor akad. arch. Ing. arch. Ján Miloslav Bahna (* 8. apríl 1944, Pukanec – † 21. apríl 2024, Bratislava) bol slovenský architekt.
Život.
Narodil sa 8. apríla 1944 v Pukanci v okrese Levice. Do základnej školy chodil do roku 1958 v Pukanci, do jedenásťročnej strednej školy v Leviciach do roku 1961. Vyštudoval architektúru na SVŠT v Bratislave roku 1967 a VŠVU v Bratislave roku 1970, u profesorov Jozefa Lacka, Vojtecha Vilhana.
V rokoch 1971 – 1990 pracoval na ŠPUO (Štátny projektový ústav obchodu) v Bratislave. Tu vytvoril viaceré významné obchodné stavby. V roku 1972 sa stáva členom Zväzu slovenských architektov. Spolupracoval hlavne s architektmi Ivanom Matušíkom, F. Minárikom, L. Mihálikom, F. Kalesným, M. Kolčákom, L. Závodným a statikom P. Čížkom. V rokoch 1971 – 1979 pracoval v súkromnom ateliéri s profesorom Vojtechom Vilhanom. Z tohto obdobia pochádzajú stavby vládneho salónika i interiérov haly na letisku v Bratislave 1972 – 1974 a interiér banky v Žiline 1976 – 1979.
Od roku 1987 bol členom Zväzu slovenských výtvarných umelcov, 1989 člen Spolku architektov Slovenska a od roku 1993 člen Komory architektov Slovenska. Od roku 1990 pôsobil na Vysokej škole výtvarných umení. Súčasne založil súkromný ateliér – Bahna, Palčo, Starý, Zavodný. Od roku 1995 – Bahna, Palčo, Starý, Toma. V roku 1999 sa presťahoval do vlastného objektu, červenej veže v Horskom parku. Od leta 2000 pracovala v ateliéri generačne tretia zostava. Niektorí predchádzajúci členovia s ateliérom spolupracovali externe.
Vo svojom AA ateliéri architektúry sa venoval širokej škále projektov od interiéru, cez rekonštrukcie, novostavby až po urbanizmus. Spracovával štúdie, projekty, realizačné projekty, inžiniersku činnosť až po autorský dozor. Počas svojej činnosti realizoval širokú škálu stavieb, dostal viacero ocenení.
AA Ateliér Architektúry vznikol v roku 1990 odchodom J. Bahnu a Ľ. Závodného z ŠPÚO – Pro Linea. Najprv pracoval v zostave Bahna – Palčo – Starý – Závodný. Za 40 rokov svojej architektonickej tvorby realizovali a rekonštruovali vyše 60 objektov, väčšinou v Bratislave.
Od roku 1990 bol vedúcim ateliéru architektúry III. na Vysokej škole výtvarných umení v Bratislave. V jeho ateliéri doteraz absolvovalo školu vyše päťdesiat architektov.
Od roku 2000 pôsobil na Spolku architektov Slovenska ako viceprezident pre Bratislavu.
Bahna zomrel 21. apríla 2024, tesne po svojich osemdesiatych narodeninách, na komplikácie po zlomení nohy.
Kyselina glutámová

Kyselina glutámová (skratka Glu alebo E) je kódovaná neesenciálna aminokyselina. Jej soli sa nazývajú glutamany a jej konjugovaná zásada sa nazýva glutamát. Používa sa v potravinárstve, kde má označenie E 620.
Vlastnosti.
Vzhľadom na prítomnosť dvoch karboxylových skupín (–COOH) v molekule vykazuje slabú kyslú reakciu, preto sa radí ku kyslým aminokyselinám. Má stereocentrum a existujú dve formy tejto kyseliny, a to kyseliny -glutámová a -glutámová, ktoré majú rovnaké fyzikálne vlastnosti s výnimkou optickej aktivity. V živých organizmoch sa nachádza len -forma.
Jej bárnatá a zinočnatá soľ sú zle rozpustné vo vode, čo sa využíva k jej oddeleniu od zmesi iných aminokyselín.
Funkcia v organizme.
Kyselina glutámová sa podieľa na metabolizme tukov, zohráva dôležitú úlohu v detoxikácii amoniaku v organizme. Podieľa sa na prenose iónov draslíka medzi krvným obehom a mozgovým tkanivom.
Metabolizmus.
Glutamát vzniká prenosom aminoskupiny z α-ketoglutarátu:
Zdrojom aminoskupiny je zvyčajne iná aminokyselina, ktorá sa v procese mení na ketokyselinu. α-ketoglutarát vzniká v citrátovom cykle.
Glutamát je dôležitým prekurzorom pre mnoho ďalších reakcií. Syntetizujú sa z neho napríklad aminokyselina prolín a arginín. Ich syntéza prebieha i v živočíšnych bunkách, takže žiadna z týchto aminokyselín nie je esenciálna.
Fixácia dusíka.
U fotosyntetických prokaryotov a eukaryotov má glutamát dôležitú úlohu pri fixácii dusíka. V prvom kroku sa dusík v podobe amoniaku naviaže na molekulu glutamátu, čím vzniká glutamín. Reakciu katalyzuje glutamínsyntáza (GS). Amoniak môže pochádzať priamo z okolia, alebo vzniká z iných látok (dusičnanov či priamo fixáciou N2). Aminoskupina glutamínu (z amidovej skupiny) sa potom prenáša na α-ketoglutarát, čím znovu vzniká glutamát. Reakciu katalyzuje glutamín oxoglutarát aminotransferáza (GOGAT). Takýmto spôsobom umožňuje GS-GOGAT systém prenos anorganického dusíka (v podobe amoniaku) do organických látok.
Chuť.
Receptor pre chuť umami reaguje na všetky -aminokyseliny, ale najvyššiu afinitu má práve ku glutamátu.
Neurotransmiter.
Glutamát je spolu s aspartátom neurotransmiter. Je to najbežnejší neurotransmiter v nervovej sústave stavovcov.
Výroba.
Kyselina glutámová sa vyrába priemyselne vo veľkom množstve hydrolýzou bielkovín a následným delením zmesi aminokyselín, hlavne hydrolyzátu kvasiniek, pestovaných na substrátoch obsahujúcich škrob (najmä zemiaky, múka, cukrová repa, melasa...).
Použitie.
V medicíne sa uvažuje o jej využití hlavne pri liečení neurologických porúch, napr. epilepsie, Parkinsonovej choroby, mentálnej retardácie, porúch osobnosti, porúch správania (prevažne u detí), na potlačenie svalovej dystrofie, pri hypoglykemickej kóme, pri liečbe žalúdočných vredov a iných ochorení.
V potravinárstve sa používa ako stabilizátor farbív alebo ako antioxidant. Značné množstvo kyseliny sa priemyselne premieňa neutralizáciou na glutaman sodný:
HOOC-CH(NH2)-CH2-CH2-COOH + NaOH → HOOC-CH(NH2)-CH2-CH2-COONa + H2O
Stechiometrický vzorec

Stechiometrický vzorec chemickej látky udáva pomer jednotlivých atómov v molekule.
Dolly (ovca)

Dolly (* 5. júl 1996 – † 14. február 2003) bola ovca (resp. bahnica), ktorá bola prvým cicavcom vyklonovaným z dospelých telových buniek. Na klonovanie boli použité bunky z prsníka (vemena), čo bolo podnetom na to, aby dostala meno po dobre formovanej americkej country hviezde Dolly Partonovej. Ovca bola naklonovaná v Roslinskom inštitúte v Edinburghu, (Škótsko), kde sa dožila šesť rokov. Jej narodenie bolo oznámené vo februári 1997.
Pri klonovaní Dolly bola použitá technológia nukleárneho prenosu somatických buniek. Bunkové jadro z dospelej bunky je presunuté do neoplodnenej materskej vaječnej bunky, z ktorej bolo pôvodné jadro odstránené. Táto hybridná bunka je potom stimulovaná elektrickým šokom, aby sa rozdelila. Keď sa vyvinie na blastocyt, je implantovaná „náhradnej matke“.
Rok predtým tento istý tím naklonoval ovcu zo zárodočnej bunky, čo však nebolo považované za objav, pretože dospelé klonované zvieratá boli z embryonálneho tkaniva klonované už od roku 1958, kedy sa používali bunky žaby "Xenopus laevis".
Dolly bola prvým klonom vytvoreným z bunky vzatej z dospelého zvieraťa. Tento proces je však stále veľmi neefektívny, vzhľadom na to, že Dolly bola jediným jahňaťom, ktoré sa dožilo dospelosti z 277 pokusov. Je tiež uznávaná ako jeden z najväčších pokrokov vo vývoji modernej biológie. Wilmut, vedúci tímu, ktorý vytvoril Dolly, v roku 2007 oznámil, že technológia prenosu jadra nemôže byť nikdy dostatočne efektívna pre použitie pri ľuďoch. 
15. februára 2003 bolo verejnosti oznámené, že u Dolly musela byť vykonaná eutanázia, lebo sa u nej rozvinulo pľúcne ochorenie a poškodenie ciev. Dolly sa dožila iba šiestich rokov. Je známe, že rasa, z ktorej pochádzala sa dožíva okolo 12 – 15 rokov. Medzi vysvetleniami tohto rozdielu sa uvádza, že Dolly bola klonovaná z genetického materiálu „darkyne“, ktorá mala šesť rokov, teda sa geneticky narodila ako šesťročná.
Dolly prežila celý svoj život v Roslin Institute. Tam žila spolu s Waleským horským capom a porodila dokopy šesť jahniat. Jej prvé jahňa nazvané Bonnie sa narodilo v apríli 1998. V nasledujúcom roku Dolly porodila dvojičky Sally a Rossie. Rok potom Dolly porodila trojičky Lucy, Darcy a Cotton. Na jeseň v roku 2001 vo veku 5 rokov sa u Dolly vyvinula artritída a začala chodiť strnulo. Toto sa však úspešne podarilo vyliečiť protizápalovými liekmi.
Prekvapivý bol výsledok pitvy, ktorý zistil nádorové zmeny na jej pľúcach, ktoré sú bežné pri ochorení oviec, ktoré spôsobuje retrovírus JSRV (choroba Jaagsiekte). Vedci z Roslinského inštitútu si nemyslia, že by toto ochorenie malo priamy súvis s tým, že bola Dolly klonovaná. Riziko pľúcnych ochorení je bežné pre ovce, ktoré sú držané vo vnútri, ako bola práve Dolly, ktorá musela z bezpečnostných dôvodov prespávať vo vnútri. Dolline pozostatky sú v súčasnosti vystavené v Škótskom kráľovskom múzeu.
Čišima (provincia)

Provincia Čišima () bola bývalá japonská provincia vytvorená v období Meidži. Pôvodne zahŕňala Kurilské ostrovy severne od Kunaširi a neskoršie bol do nej začlenený aj Šikotan. Jej pôvodné teritórium je v súčasnosti obsadené Ruskom a jeho územia sa zriekli v San Franciskej Dohode (pozri Konflikt o Kurilské ostrovy)
Provincia vznikla 15. augusta 1869 z 5 okresov. V roku 1872 pri sčítaní ľudu bola populácia provincie 437. V novembri roku 1875 bola prefektúra Karafuto (Sachalin) prisúdená Rusku pri výmene za Kurilské ostrovy v Petrohradskej Dohode (1875). Kurilské ostrovy boli rozdelené do 3 nových okresov. V januári 1885 bol ostrov Šikotan transformovaný z provincie Nemuro. Stal sa okresom Šikotan.
Pavol Mikulík

Pavol Mikulík (* 2. marec 1944, Prešov† 27. november 2007, Bratislava) bol slovenský herec. Jeho brat Peter je režisér a herec.
Patril k najviac obsadzovaným slovenským hercom. Od detstva účinkoval v rozhlasových inscenáciách. V SND hosťoval už počas štúdia.
Medzi jeho najznámejšie filmové postavy patrí rola richtára v úspešnej rozprávke Perinbaba (1985). Venoval sa aj pedagogickej činnosti, v roku 1990 bol prorektorom VŠMU.
V roku 1993 prekonal mozgovú porážku a ostal pripútaný na invalidný vozík. O niekoľko rokov sa stal prvým obyvateľom petržalského penziónu Leberfinger, ktorý zrekonštruoval jeho niekdajší kolega Ľubo Roman. 
V roku 2000 sa vrátil na javisko v predstavení "Na konci hry", za stvárnenie hlavného hrdinu dostal ocenenie Krištáľové krídlo. Zomrel v roku 2007 na zlyhanie srdca.
Radovan Kazda

Ing. Radovan Kazda (* 9. február 1972, Stará Turá) je slovenský krajinný inžinier a politik, člen OKS. Od roku 2020 do roku 2022 pôsobil ako poslanec Národnej rady SR zvolený za stranu SaS.
Životopis.
Kazda vyštudoval na Fakulte záhradníctva a krajinného inžinierstva Slovenskej poľnohospodárskej univerzity v Nitre. V rokoch 19962004 pôsobil vo Výskumnom ústave závlahového hospodárstva a nástupníckych organizáciách, kde sa venoval riešeniu projektov, výskumných a odborných úloh v oblasti krajinného inžinierstva, hydropedológie a ekológie. V rokoch 20002004 pôsobil ako prednosta Únie krajinných inžinierov Slovenska. Od roku 2000 sa intenzívne venuje problematike úloh vlády a pôsobenia vlády v agrárnej a environmentálnej politike.
Pravidelne publikuje vo viacerých mienkotvorných médiách, je editorom zborníkov, autorom a spoluautorom viacerých publikácií a štúdií. Spolupracoval aj s Transparency International Slovensko (autor kapitoly o poľnohospodárstve v publikácii Korupcia a protikorupčná politika na Slovensku (2003, 2004)), s Inštitútom pre verejné otázky (autor kapitoly o poľnohospodárstve v Súhrnnej správe o stave spoločnosti (2003, 2004, 2005, 2006) a kapitoly o životnom prostredí v publikácii Slovensko na ceste do neznáma (2003)). Od septembra 2004 pôsobí v Konzervatívnom inštitúte M. R. Štefánika. Od roku 2005 je koordinátorom ružomberských environmentálnych konferencií. Problematike vládnych nástrojov environmentálnej politiky v odpadovom hospodárstve sa venuje intenzívne od roku 2007, v rámci externého doktorandského štúdia na Fakulte záhradníctva a krajinného inžinierstva SPU v Nitre.
V marci 2004 vyslovil v rozhovore pre Hospodárske noviny názor, že globálne otepľovanie nie je spôsobené činnosťou človeka: „"Zatiaľ neexistuje jediný seriózny priamy vedecký dôkaz. Existujú nepriame metódy, na základe ktorých sa vedie veľmi široká vedecká diskusia, čo spôsobuje klimatickú zmenu, či je spôsobená antropogénne alebo nie".“ V januári 2009 publikoval blog, ktorý mal obsahovať „"ďalšie novinky zo sveta informácií, ktoré spochybňujú vplyv človeka na globálne otepľovanie".“
Poslanec NR SR (20202024).
Po parlamentných voľbách v roku 2020 bol Kazda zvolený za poslanca NR SR ako kandidát OKS na kandidátnej listine strany Sloboda a Solidarita. V parlamente pôsobí ako člen poslaneckého klubu SaS a podpredseda Výboru NR SR pre hospodárske záležitosti.
Kazimír III. (Poľsko)

Kazimír III. Veľký (* 30. apríl 1310, Kowal – † 5. november 1370, Krakov) bol posledným poľským kráľom z rodu Piastovcov v rokoch 1333 – 1370. Usiloval sa o dokončenie zjednotenia Poľska a bol skvelým diplomatom. Zúčastnil sa v roku 1335 stretnutia troch vládcov vo Vyšehrade. Poľskí historici ho tradične považujú za jedného z najvýznamnejších stredovekých vládcov Poľska.
Založenie univerzity.
V roku 1364 Kazimír Veľký založil Krakovskú univerzitu podľa vzoru Bolonskej univerzity a Padovskej univerzity. Bola to prvá univerzita na území Poľska a druhá najstaršia v strednej Európe.
Konfiguračný vzorec

Konfiguračný (geometrický) vzorec chemickej látky znázorňuje priestorové usporiadanie atómov, iónov, či molekúl (atómovú konfiguráciu). 
V organických zlúčeninách sa zvyknú udávať aj uhly medzi väzbami. Elektrónové páry sa vzájomne odpudzujú, preto sa v priestore okolo centrálneho atómu orientujú tak, aby boli čo najďalej od seba. 
Príklady konfiguračných vzorcov.
O=C=O - oxid uhličitý
H-C≡N - kyanovodík
Gheorghe Hagi

Gheorghe Hagi (* 5. február 1965, Săcele, Rumunsko), je bývalý rumunský futbalista. Mal prezývku "Karpatský Maradona" a bol považovaný za futbalového hrdinu doma aj v Turecku. Získal ocenenie "Rumunský hráč roka" šesťkrát a tiež získal ocenenie "Rumunský hráč storočia".
Reprezentoval Rumunsko na Majstrovstvách sveta v rokoch 1990, 1994 a 1998 a na Majstrovstvách Európy v rokoch 1984, 1996 a 2000. Spolu odohral v drese Rumunska 125 zápasov, v ktorých strelil 35 gólov.
Po ukončení aktívnej kariéry ostal pri futbale ako tréner.
Steven Gerrard

Steven George Gerrard, MBE (* 30. máj 1980, Whiston, Merseyside, Anglicko) je bývalý anglický futbalista, univerzálny stredopoliar známy svojimi ďalekonosnými strelami a presnými prihrávkami. Bol kapitán klubu Liverpool FC, kde nosil číslo 8. Zmluvu s klubom mal do leta roku 2015. Následne hral za klub Los Angeles Galaxy, kde tak isto nosil číslo 8. Posledný zápas odohral 6. novembra 2016 a 24. novembra 2016 ohlásil ukončenie svojej kariéry.
Bol vice-kapitánom Anglického národného futbalového mužstva.
Bol nominovaný na ocenenie FIFA Hráč roka v rokoch 2005, 2006 a 2007.
Športová kariéra.
Hráčom FC Liverpool bol už od ôsmich rokov. Svoju prvú profesionálnu zmluvu podpísal v roku 1997. V seniorskom tíme debutoval 29. novembra 1998 v zápase proti Blackburn Rovers, kde nastúpil ako náhradník v druhom polčase. V tejto sezóne sa aj vďaka zraneniu Jamieho Redknappa dostal do základnej zostavy, v ktorej odohral 13 stretnutí. Svoj prvý gól strelil 5. decembra 1999 do siete Sheffieldu.
V sezóne 2000-2001 dosiahol Gerrard s FC Liverpool viaceré úspechy: klub získal Pohár FA, Ligový pohár a na medzinárodnej scéne Pohár UEFA. Práve vo finále Pohára UEFA s Alavesom strelil svoj prvý gól v medzinárodnom stretnutí a Liverpool zvíťazil 5:4. Gerrard získal tento rok ocenenie PFA Mladý hráč roka.
Keď v roku 2004 odišla vtedajšia najväčšia hviezda Liverpoolu Michael Owen do Realu Madrid, prevzal po ňom úlohu kapitána mužstva. Steven sa osvedčil už na konci sezóny vo finále Ligy majstrov proti AC Miláno. Zápas sa začal jednoznačne pre AC Miláno, ktorého tím už v prvom polčase vyhrával 3:0. Gerrardov gól motivoval Liverpool k nečakanému vyrovnaniu na 3:3 za 6 minút a následnému víťazstvu po penaltovom rozstrele. Gerrard sa tak stal druhým najmladším kapitánom, ktorý doviedol svoje mužstvo k víťazstvu v Lige majstrov. Po tomto úspechu sa objavili dohady o jeho odchode do niektorého z bohatších anglických klubov, pričom najväčší záujem prejavili Chelsea FC, Manchester United a Real Madrid. Gerrard sa však rozhodol zostať v Liverpoole.
28. októbra 2009 nastúpil proti Blackburn Rovers FC na svoj jubilejný 500. zápas v drese Liverpool FC.
Za anglickú reprezentáciu debutoval v roku 2000 pod trénerom Kevinom Keeganom. Bol nominovaný na Euro 2000 v Belgicku a Holandsku, no príležitosť dostal len v jednom zápase. Kvôli zraneniu sa nezúčastnil Majstrovstiev sveta v roku 2002.
Incident.
Koncom decembra 2008 bol zatknutý po bitke v jednom z liverpoolskych podnikov. Z potýčky však vyviazol bez trestu.
Úspechy.
Hráčske.
Liverpool
Individuálne
Trénerské.
Rangers
Individuálne
Günter Grass

Günter Wilhelm Grass (* 16. október 1927, Slobodné mesto Gdansk – † 13. apríl 2015, Lübeck, Nemecko) bol popredný nemecký prozaik, básnik, dramatik a výtvarník. V roku 1999 dostal Nobelovu cenu za literatúru.
Preslávil ho jeho prvý román "Plechový bubienok" ("Die Blechtrommel", 1959), ktorý sa zaraďuje k popredným dielam európskej povojnovej literatúry a je kľúčovým dielom magického realizmu.
Životopis.
Narodil sa v Gdaňsku. Po skončení druhej svetovej vojny sa ocitol v Nemecku, kde sa vyučil za kamenára. V Düsseldorfe vyštudoval Vysokú školu výtvarných umení. Bol členom Skupiny 47 až do jej zániku v roku 1990. Jeho slávny román "Plechový bubienok" (Die Blechtrommel) bol preložený do mnohých jazykov a aj sfilmovaný.
Zomrel 13. apríla 2015 v nemeckom Lübecku vo veku 87 rokov.
Politika.
Günter bol silným stúpencom Sociálnodemokratickej strany Nemecka (SPD). Vplyv jeho ľavicových politických názorov sa prejavuje aj v jeho dielach.
Ocenenia.
Grass bol nositeľom mnohých ocenení. V roku 1999 mu bola udelená Nobelova cena za literatúru.
Mercury-Atlas 5

Mercury-Atlas 5 bol americký nepilotovaný vesmírny let v rámci programu Mercury. Let odštartoval 29. novembra 1961 so šimpanzom Enosom na palube. Loď dvakrát obletela Zem a pristála na mori neďaleko pobrežia Portorika, na území patriacemu Spojených štátom, vo východnom Karibiku. Enos ostal nezranený.
Živý vodič

Živý vodič, vodič pod prúdom alebo aktívny vodič označuje elektrický vodič v ktorom sa v danom okamihu nachádza elektrické napätie. Podobne sa aj časti elektrických zariadení v ktorých sa v danom okamihu nachádza elektrické napätie označujú ako "živé".
Kitami (provincia)

Provincia Kitami () bola bývalá japonská provincia na ostrove Hokkaidó, ktorá existovala iba krátko. Jej rozloha zodpovedala súčasným podprefektúram Sója a Abaširi bez okresu Abaširi.
Provincia vznikla 15. augusta 1869 z 8 okresov. V roku 1872 pri sčítaní ľudu bola populácia provincie 1 511. V roku 1882 boli provincie na Hokkaidó zrušené.
Dekonštruktivizmus

Dekonštruktivizmus môže byť:
Ferdinand Konček

Ferdinand Konček (* 9. júl 1929, Praha) je slovenský architekt, ktorý patrí medzi významných architektov 20. storočia. Jeho tvorbu charakterizujú elegantné a veľkorysé stavby.
Štúdium.
Gymnázium absolvoval v Bratislave. Na vysokoškolské štúdium nastúpil bez prijímacích skúšok. Študovať začal na jeseň roku 1948 na Oddelení architektúry na Stavebnej fakulte. Profesorský zbor bol zostavený z ľudí, ktorí mali za sebou preukázateľné výsledky v realizáciách architektonických diel. Napríklad profesor Emil Belluš, Vladimír Karfík, Jan E. Koula, Karel Hannauer, Emanuel Hruška, Ján Štefanec, Jozef Chrobák, Alfréd Piffl, Eugen Kramár. Štúdium ukončil v roku 1952.
V roku 1953 sa dostal na trojročné štúdium na Akadémiu výtvarných umení do Prahy k profesorovi Jaroslavovi Fragnerovi. Už počas štúdia sa zúčastňoval rôznych súťaží. Pobyt v Prahe mal preňho veľký význam. Naučil sa tu rozumieť modernej architektúre.
Práca.
Štúdium v Prahe a práca na súťažných návrhoch mu umožnila dať sa dohromady s Iľjom Skočekom (1930) a Ľubomírom Titlom (1929-2018), ktorí tam tiež študovali. Po návrate z Prahy pracovali spoločne v Bratislave od roku 1957 v Stavoprojekte a neskôr aj v Združení projektových ateliérov Zväzu slovenských architektov, ako autorská trojica až do roku 1990. Za toto obdobie vytvorili množstvo projektov súťažných, realizovaných aj nerealizovaných.
Projekty – Realizácie.
Sú to elegantné a veľkorysé stavby, ktoré sú charakteristické štruktúrovanosťou a traktovaním základného objemu a možno ich označiť za neskorú modernu.
Avion Shopping Park (Bratislava)

Avion Shopping Park je najväčšie nákupné centrum na Slovensku a bolo otvorené v roku 2002. Patrí do siete nákupných centier AVION v Česku a na Slovensku. Nákupné centrá sa ešte nachádzajú v Prahe, Brne, Ostrave. U nás sa nachádza v Bratislave na Ivanskej ceste na Trnávke v mestskej časti Ružinov.
Celková prenajímateľná plocha centra je , posledné rozšírenie bolo 31. októbra 2012.
Medzi najväčších prenajímateľov v Avione patria IKEA, H&amp;M, ZARA, Next, Datart, Peek and Cloppenburg, C&amp;A, Sports Direct, Kaufland a iné.
Laktoovovegetariánstvo

Laktoovovegetariánstvo alebo lakto-ovo vegetariánstvo je druh vegetariánstva. Obmedzuje príjem živočíšnych bielkovín, ale celkom ich nevylučuje. Takíto vegetariáni nejedia mäso, ale jedia vajcia aj mliečne výrobky (napríklad mlieko, syr, maslo alebo jogurt). Názov pochádza z latinčiny, kde "lacto" znamená mlieko a "ovo" vajce.
Tento druh vegetariánstva je v Európe a Spojených štátoch najrozšírenejší. Preto keď sa hovorí o vegetariánstve vo všeobecnosti, myslí sa tým tento druh. V niektorých národoch je označenie vegetarián iba pre čiastočného vegetariána (napr. v japonskí vegetariáni bežne jedia ryby). Na druhej strane indickí vegetariáni bežne nejedia vajcia a tí, čo vajcia jedia, sú označovaní za nevegetariánov alebo "eggetariánov" (čo je výraz častejšie používaný pre ovo vegetariánov).
Niektorí lakto-ovo vegetariáni motivovaní etickými dôvodmi sa často vyhýbajú konzumácii oplodnených vajec alebo kaviáru, pretože ide o zabitie živého zárodku. Niektorí vegetariáni jedia iba vajcia z ekofariem. Kaviár ale nekonzumuje väčšina lakto-ovo vegetariánov z toho dôvodu, že pri jeho získaní je ryba zabitá.
V leteckej doprave je lakto-ovo vegetariánske jedlo známe ako VLML.
Izolácia

Izolácia (alebo v niektorých významoch aj izolovanie) môže byť:
MPEG-1

MPEG-1 definuje skupinu audio a video (AV) kódovacích a kompresných štandardov vyvinutých MPEG (Moving Picture Experts Group). MPEG-1 video sa používa vo Video CD (VCD) a menej v DVD-Video formátoch. Kvalita štandardu VCD v rozlíšení a dátovom toku sa blíži kvalite pásky VHS.
MPEG-1, Audio Layer 3 je populárny audio formát, známy ako MP3. Keď bol dostupný lacnejši a výkonnejši hardvér, boli vyvinuté výkonnejšie kódeky MPEG-2 a MPEG-4. Tieto nové formáty sú oveľa zložitejšie a potrebujú výkonnejšie PC, ale sú tiež veľmi efektívne napr. v pomere kvality k dátovemu toku.
MPEG-1 Parts.
MPEG-1 pozostáva z niekoľkých štandardov známych pod pojmom "Part" (časť). Sú to:
História.
Rozvoj videokonferenčných techník a štandardov ako H.261 koncom roka 1980, sformoval základ MPEG-1 štandardu v roku 1990. Moving Picture Experts Group (MPEG) zistili ako uložiť komprimované video na CD-ROM, čo vyústilo do vývoja MPEG-1 štandardu. 
MPEG-1 video.
MPEG-1 video bolo pôvodne navrhnuté na prijateľnú kvalitu 1.5 Mbit/s a v rozlíšení 352x240 (29.97 snímok za sekundu) / 352x288 (25 snímok za sekundu). Hoci je MPEG-1 aplikovaný najmä pri nízkych rozlíšeniach a nízkych dátových tokoch, štandard dovoľuje rozlíšenia až do 4095x4095. Pri implementáciách sa pamätalo na obmedzený dátový tok.
V súčasnosti je MPEG-1 jedným s najkompatibilnejšich formátov rodiny MPEG; prehrateľný takmer vo všetkých VCD/DVD prehrávačoch.
Jedna nevýhoda MPEG-1 je, že podporuje iba progresívne skenovanie. Tento nedostatok pomohol rýchlemu vývoju pokročilejšieho MPEG-2.
Golonka (priezvisko)

Golonka je poľské priezvisko. Slovo golonka po poľsky znamená údené kolienko. Na Slovensku je zriedkavé, vyskytuje sa v Bratislave a obci Podvysoká (okres Čadca).
Známi nositelia.
Pozri v článku Golonka.
Mikulík (priezvisko)

Mikulík je slovenské priezvisko. Na Slovensku je doložené ako meštiansky alebo remeselnícky rod z Brezna v súpise z roku 1677. V súčasnosti je najčastejšie v Žiline. V Česku je najrozšírenejšie v obci Bystřice pod Hostýnem (okres Kroměříž).
Známi nositelia.
Pozri v článku Mikulík.
Slota

Slota môže byť:
Pasívny chladič

Pasívny chladič v elektrotechnike označuje chladič bez aktívnych prvkov (prvkov vykonávajúcich nejakú činnosť, a spotrebúvajúcich energiu). Je to súčiastka vyrobená z dobrého vodiča tepla (kovu).
Chladiče sa používajú tam, kde súčiastka produkujúca teplo nie ja sama schopná odviesť teplo do prostredia (hlavne kvôli malým plošným rozmerom). Princíp pasívneho chladiča spočíva v tom, že preberie teplo z chladenej súčiastky, rozvedie ho do svojho tela a rebrovaním (ktoré už má plochu rádovo väčšiu ako chladená súčiastka) teplo odvedie do okolia. Nutnou podmienkou pre účinný pasívny chladič je teda čo najväčšia chladiaca plocha. Zväčšenie plochy sa dosahuje rebrovaním (vytvorenie plochých výstupkov). Pasívne chladiče sa vyrábajú obvykle z hliníka (dobrý vodič tepla, dobrá cena), medi (lepší vodič tepla, ale vysoká cena) pre menej náročné aplikácie z ocele (horšie vedenie tepla, najnižšia cena). Kompromisne sa vyrábajú hliníkové chladiče, ktorých plocha prichádzajúca do styku so zdrojom tepla je vyrobená z medi (lepšie odvedenie tepla a jeho rozšírenie do chladiča).
Súčiastka a chladič nemajú ideálne dosadacie plochy (nerovnosti, jemné výstupky). Medzi nimi sa preto nachádza vrstvička vzduchu (vzduch je zlý vodič tepla), ktorá čiastočne prechod tepelne izoluje. Pre zlepšenie prestupu tepla zo súčiastky do chladiča sa aktívna plocha (dotyk súčiastky a chladiča) pokrýva materiálom vytláčajúcim izolačnú vrstvu vzduchu . Na to sa používajú silikónové vazelíny, pasty a tmely (silikón má vysokú odolnosť voči tepelnému zaťaženiu).
Rebro (rozlišovacia stránka)

Rebro môže byť:
Štátny znak Rumunska

Štátny znak Rumunska tvorí zlatý orol na modrom štíte. V zobáku drží kríž ortodoxných kresťanov. Na menšom štíte sú erby niektorých rumunských provincii, ktorého symboly sa tiež nachádzajú v erboch niektorých rumunských miest.
Vo svojich nohách drží meč (vľavo) a žezlo (vpravo), ktoré pripomínajú Michala Odvážneho a Štefana III. Veľkého.
Symbolika štátneho znaku.
Štátny znak sa skladá z troch farieb, ktoré symbolizujú rumunskú zástavu. Zavedený bol 10. septembra 1992. Je kombináciou motívov pripomínajúcich rumunskú minulosť v podobe silného stredovekého štátu.
Gregory Clark

Gregory Clark (* 19. september 1957, Bellshill, Spojené kráľovstvo) je britský ekonóm, profesor ekonómie na University of California, Davis v Kalifornii. 
Jeho hlavný výskum sa orientuje na dlhodobý hospodársky rast a bohatstvo národov so špeciálnym zameraním na históriu Anglicka a Indie. Vyrastal v Škótsku, vyštudoval University of Cambridge a Harvard University.
Box (šport)

Box, boxing alebo pästiarstvo je olympijská športová disciplína. Bola súčasťou aj starých olympijských hier. V boxe proti sebe stoja dvaja súperi v ringu ohraničenom lanami. Pri zápase používajú údery pästí, ktoré sú chránené rukavicami. Existujú 3 základné údery: direkt, hák a zdvihák. Súperi sa snažia zasiahnuť súpera tak, aby získali za každý úder bod, prípadne aby dosiahli KO (z ang. "knockout)" – ukončenie zápasu tým, že súper nie je ďalej schopný zápasiť.
Dejiny.
Prvé vyobrazenia boxu sú z dôb 3 000 až 2 000 rokov pred Kristom na sumerských a egyptských reliéfových vázach a sochách. Existuje niekoľko druhov boxu, ktoré sa vyvíjali v iných krajinách, známy romina
je napríklad francúzsky box alebo thajský box, ktoré sa líšia pravidlami. Moderný box sa vyvíjal hlavne v Anglicku, kde sa prvé zápasy konali bez rukavíc. Prvé zápasy sa konali bez oficiálnych pravidiel, no bolo neetické udierať súpera, pokiaľ ležal na zemi alebo udierať pod pás.
Súčasnosť.
V súčasnosti sa box rozdeľuje na tzv. amatérsky box, a na profesionálny box. Najväčším rozdielom medzi nimi je to, že v amatérskom (olympijskom) sa používajú helmy na ochranu hlavy, a boxuje sa menej kôl než je to v profi ringu (obvykle 3x3 minúty). Dnes je box veľmi prestížny šport, niektorí boxeri sa radia medzi najlepšie platených športovcov v súčasnosti. Box je podľa ESPN.com najťažší šport.
Súčasné váhové kategórie.
"Tieto váhové kategórie sú platné od 1. septembra 2010"
"Tieto váhové kategórie sú platné od 1. septembra 2010 "
"Tieto váhové kategórie sú platné od 1. septembra 2010"
Shopping Palace

Shopping Palace je nákupné centrum v Bratislave v mestskej časti Ružinov na ulici Cesta na Senec v bezprostrednej blízkosti jazera Zlaté piesky. Otvorený bol v novembri 2004.
Súčasťou je hypermarket spoločnosti Tesco, ktorý je s nákupným centrom priamo prepojený.
Rozloha komplexu je 76-tisíc m², z toho Tesco 57-tisíc m² a nákupná galéria 19-tisíc m².
Obchodné centrum Danubia

Obchodné centrum Danubia je nákupné centrum v Bratislave v Petržalke na Panónskej ceste. Otvorené bolo v roku 2000, bolo to prvé nákupné centrum s hypermarketom v Bratislave. Má rozlohu 30 000 m² a nachádza sa tu okolo 30 obchodov, hypermarket Kaufland a supermarket Lidl.
Nachádza sa na Panónskej ceste smerom na Rusovce, pričom na rovnakej ulici na opačnej strane cesty, smerom do centra, sa nachádza nákupné centrum s hypermarketom Tesco a supermarket Terno-Jednota, čím tvorí pomerne veľký nákupný komplex.
Eunuch

Eunuch (gr. „strážca postele“; z ευνέ ("euné") - posteľ, ἔχειν ("echein") – mať v moci) je kastrát človeka. Je to muž, ktorý prišiel o semenníky, a to buď úrazom, alebo kastráciou. Pokiaľ dôjde ku kastrácii muža v detstve, chýbajú mu fúzy, viac vyrastie a typicky máva vyšší hlas. V Oriente sa používali vykastrovaní jedinci ako strážcovia háremov.
V 16. storočí sa kastráti využívali pri speve, preto boli nadaní chlapci pred mutáciou kastrovaní, aby nestratili hlas. Po dospení spievali soprán alebo alt. Títo speváci boli veľmi žiadanými a najmä v 17. a 18. storočí boli populárni po celej Európe. Najdlhšie sa kastráti udržali v pápežskej kapele, kde boli zamestnávaní až do začiatku 20. storočia. Rozsah ich hlasu bol väčší než ženský.
Kompresia dát

Kompresia dát je proces, pri ktorom sa vstupné dáta premieňajú na výstupné, pričom cieľom je znížiť množstvo výstupných dát na minimum, pri prijateľnej časovej náročnosti.
Poznáme stratovú a bezstratovú kompresiu. V obidvoch variantách sa využívajú kompresné algoritmy, ktoré sú buď stratové alebo bezstratové. Kompresný pomer je väčší pri stratových algoritmoch, ale za cenu mierneho zhoršenia kvality.
Banja Luka

Banja Luka (Бања Лука) je druhé najväčšie mesto Bosny a Hercegoviny. Je to najväčšie a de facto hlavné mesto autonómnej entity, Republiky srbskej a geografického a historického regiónu Bosnianska krajina.
Má rozlohu a žije tu 220 000 obyvateľov.
Optický disk

Optický disk je záznamové médium na uchovávanie informácií (dát, hudby a obrazu) v digitálnej forme. Podľa druhu poznáme disky CD, DVD, Blu-ray, HD DVD, HVD.
Optický disk je tenký polykarbonátový kotúč. Informácie na ňom sú uložené vo forme jednotiek a núl (binárna forma) reprezentovaná priehlbeninkami v špirálovo zatočenej stope disku. Dáta sa čítajú opticky - laserom (z toho názov optický disk). Široké uplatnenie našiel pri ukladaní dát (informačné technológie), reprodukcii zvuku, a prehrávaní videa.
História.
David Paul Gregg vyvinul analógový optický disk a patentoval ho v rokoch 1961 a 1969 (U.S. Patent 3,430,966). Veĺmi zaujímavý je U.S. Patent 4,893,297, z roku 1968 a vydaný v roku 1990, ktorý je zdrojom obrovského príjmu pre Pioneer. Ten zahŕňa systémy ako CD, DVD, ba aj Blu-ray.
Súčasne malá skupina fyzikov začala s optickými diskami experimentovať vo firme Philips v Eindhovene, v Holandsku v roku 1969. V roku1975, sa Philips
a MCA rozhodli spojiť sily. V roku 1978, bol dlho očakávaný laserový disk predstavený v Atlante. MCA dodala disky a Philips prehrávače. Bol to však úplný technický
a komerčný prepadák, a kooperácia firiem sa skončila. V Japonsku a v USA, bol Pioneer úspešný s videodiskami, až do príchodu DVD.
Philips a Sony vytvorili v roku 1979 konzorcium na vývoj digitálnych audio diskov, čo viedlo k veľmi úspešnému predstaveniu kompaktného disku v roku 1983. 
Podpora a štandardizácia optických diskov spadá pod Optical Storage Technology Association (OSTA).
Hoci sú optické disky výrazne trvácnejšie ako predchádzajúce záznamové médiá, sú taktiež náchylné na poškodenie najmä vplyvom okolitého prostredia. Knižnice a archívy by to mali
vziať v úvahu a zabezpečiť procedúry na ochranu médií, aby sa zachovala ich dlhodobá použiteľnosť
Gao Xingjian

Gao Xingjian alebo Kao Sing-ťien (, ; * 4. január 1940, Kan-čou, Čína) je francúzsky románopisec, dramatik, prekladateľ, literárny kritik a maliar čínskeho pôvodu, laureát Nobelovej ceny za literatúru z roku 2000. Prekladá predovšetkým diela Samuela Becketta a Eugèna Ionesca. Od roku 1988 žije vo Francúzsku a od roku 1998 je francúzskym štátnym občanom.
Životopis.
Narodil sa v Kan-čou v provincii Ťiang-si.
Je známy ako priekopník absurdnej drámy v Číne, predovšetkým pre svoje hry "Poplašný signál" (绝对信号, 1982) a "Zastávka autobusu" (车站, 1983). Bol ovplyvnený európskym modelom divadla, čím si v Číne získal povesť avantgardného spisovateľa. Jeho ďalšie hry "Divosi" (野人, 1985) a "Druhý breh" (彼岸, 1986) boli už vládou otvorene kritizované.
V roku 1986 mu bola chybne diagnostikovaná rakovina pľúc a začal svoju desaťmesačnú cestu pozdĺž rieky Jang-c’-ťiang, ktorú opísal v knihe "Hora duše" (灵山, 1989). Toto dielo, majúce z časti charakter románu, z časti pamäti, bolo prvýkrát publikované v roku 1989 na Taiwane. Kombinuje literárne žánre a rozprávačské techniky a je obzvlášť zmieňované Nobelovou komisiou ako „"jedna z tých jedinečných literárnych kreácií, ktoré sa zdajú byť neporovnateľné s čímkoľvek, s výnimkou sebou samých"“. 
V roku 1987 sa presťahoval do Paríža. Jeho hra "Uprchlíci" (1989), vzťahujúca sa k udalostiam udalostiam na námestí Nebeského pokoja, bola v Číne zakázaná. 
Aj keď čínske médiá a vláda obyčajne prechádzajú dielo Kao Sing-ťiena mlčaním, štátom riadený list "Yangcheng Evening News" v roku 2001 jedno z jeho diel skritizoval. Čínsky kritik ho označil za „príšerného spisovateľa“ a to, že získal Nobelovu cenu, označil za „absurdné“.
Februárová revolúcia

Februárová revolúcia môže byť
MPEG-3

MPEG-3 patrí ku skupine audio a video štandardov MPEG (Moving Picture Experts Group). MPEG-3 bol navrhnutý pre distribúciu HDTV signálu v rozsahu od 20 do 40 Mbit/s.
Neskôr sa zistilo, že malé modifikácie MPEG-2 štandardu, poskytnú to isté. Krátko potom bola práca na MPEG-3 zastavená.
MPEG-3 netreba zamieňať s MPEG-1 Part 3 Layer 3 (or "MPEG-1 Audio Layer 3"), všeobecne známy ako MP3.
Grand Hotel Royal

Grand Hotel Royal je bývalý hotel v Piešťanoch. Budova sa nachádza v juhovýchodnej časti Sadu A. Kmeťa, na konci Winterovej ulici č. 82.
Hotel dal postaviť v roku 1906 Adolf Rónai, kaviarnik z Budapešti, podľa plánov rakúskeho architekta Adolfa Oberländera. Pri otvorení v roku 1907 mal názov "Grand Hotel Rónai". Po zmene majiteľa bol premenovaný na "Grand Hotel Royal", potom v období vlády komunizmu na "Grand Hotel Slovan" a neskôr už niesol meno len "Slovan". V období prvých desaťročí 20. storočia bol jedným z najluxusnejších hotelov mesta.
Je postavená v secesnom štýle a bola prvou veľkou hotelovou stavbou v Piešťanoch. Prejavuje sa v ňom autorom obľúbená symetrickosť. S početnými vikiermi, 2 arkiermi, arkádami, terasami a strešnou vežičkou je učebnicovým príkladom architektonických termínov a vytvára nepochybne obraz Piešťan.
V roku 1985 bola budova hotela zapísaná na ústredný zoznam pamiatkového fondu. V tomto roku bola aj ukončená prevádzka hotela a začala sa pripravovať obnova. V 90. rokoch 20. storočia prišlo k viacerým zmenám vlastníka a súdnym sporom. Odkladaná rekonštrukcia sa začala až v marci 1993 s termínom ukončenia do roku 1995. Do roku 2020 však stále nebola ukončená, pričom na hoteli neprebiehajú žiadne stavebné práce. Okrem samotnej budovy hotela sa v jeho areáli sa nachádzajú viaceré objekty historickej záhradnej architektúry ako balustrády či podstavce šiestich sôch, ktoré sú z dôvodu ochrany dočasne uskladnené v priestoroch kúpeľov. Dominantou priestoru je 22 metrov dlhá fontána, osovo orientovaná na južný vstup hotela Slovan. Od roku 2019 začali miestni aktivisti viesť diskusie s Mestom Piešťany a vlastníkom objektu o sprístupnení aspoň priestoru okolo fontány. Podľa evidencie Pamiatkového úradu SR je budova bez využitia a jej stav je hodnotený ako "dezolátny". Objekt patrí Slovenským liečebným kúpeľom Piešťany.
Pred výstavbou Domu umenia sa v sále hotela s výbornou akustikou konali hlavné koncerty Piešťanského hudobného festivalu. V roku 2020 sa v priestoroch hotela nakrúcal jeden z dielov tretej série krátkych filmov z obdobia SNP, Moje povstanie 3.
Mečiar (priezvisko)

Mečiar (o význame pozri mečiar) je slovenské priezvisko, rozšírené predovšetkým v okrese Prievidza, najviac v Prievidzi, Bojniciach a Opatovciach nad Nitrou.
Známi nositelia.
Pozri v článku Mečiar.
MPEG-4

MPEG-4 je skupina štandardov primárne určená na kompresiu videa a audiovizuálnych (AV) digitálnych dát, predstavená v roku 1998. Bola vyvinutá pracovnou skupinou Moving Picture Experts Group (MPEG) a zahŕňa skupinu audio a video kódovacích štandardov a príbuzných technológií vydaných pod formálnym označením ISO/IEC 14496. MPEG-4 sa používa pre webové (strímované médiá) a distribúciu na CD alebo Blu-ray, na videokonverzáciu (videotelefónmi), a televízne vysielanie, kde sa prejavuje výhoda veľkej kompresie AV strímu. Viaceré MPEG-4 štandardy sú aj v roku 2017 stále vo vývoji.
MPEG-4 prebral mnohé vlastnosti z MPEG-1 a MPEG-2 a iných príbuzných štandardov, ale tiež pridal nové rozširenia ako VRML, podporu pre 3D rendering, objektovo-orientované kompozitné súbory (ako audio, video a VRML objekty), podporu pre DRM a rôzne typy spolupráce. AAC (Advanced Audio Codec) (Pokročilý audio kódek) bol štandardizovaný ako doplnok MPEG-2 (ako Part 7), predtým než bol vydaný MPEG-4. 
MPEG-4 je stále sa vyvíjajúci štandard a je rozdelený na 28 častí. Nanešťastie, firmy propagujúce MPEG-4 nešpecifikujú jednotlivé úrovne kompatibility. Kľúčové časti sú: MPEG-4 part 2 (MPEG-4 SP/ASP, používaný kodekmi ako DivX, Xvid, Nero Digital a 3ivx a tiež Quicktime 6) a MPEG-4 part 10 (MPEG-4 AVC/H.264, využívaný enkodérom x264, v Nero Digital AVC, v Quicktime 7, a tiež next-gen DVD formátmi ako HD DVD a Blu-ray).
Implementácia mnohých vlastností MPEG-4 je ponechaná na programátorov, aby sa rozhodli, či ich chcú implementovať. To znamená, že sa vyskytujú aj nekompletné implementácie MPEG-4 štandardu. Preto bol zavedený koncept "profilov" a "levelov" dovoľujúc, aby bola definovaná špecifická množina vlastností podľa potreby, pre určitú podmnožinu
aplikácií.
Prehľad.
MPEG-4 poskytuje súhrn technológií pre programátorov, a rôznych poskytovateľov služieb ako aj konečných používateľov.
MPEG-4 formát tiež umožňuje:
MPEG-4 časti.
MPEG-4 pozostáva z viacerých štandardov označovaných ako "parts" (časti) zahrňujúc nasledovné:
Profilly sú tiež definované v jednotlivých častiach "parts", takže implementácia nemusí obsahovať celú špecifikáciu.
MPEG-1, MPEG-2, MPEG-7 a MPEG-21 sú ďalšie štandardy MPEG štandardu.
Licencia.
MPEG-4 je patentovaná proprietárna technológia. To znamená, že hoci je softvér na vytváranie a prehrávanie MPEG-4 obsahu hotový, aby ho bolo možné legálne použivať v krajinách, ktoré uznávajú patenty, je na to potrebná licencia. Patenty na MPEG-4 požadujú asi 2 tucty spoločností. MPEG Licensing Authority licencie patentov pre MPEG-4 Part 2 Visual z rôznych spoločností (audio je licencované oddelene) sú v zozname. Nové licencie pre MPEG-4 patenty sa vyvíjajú ale žiadne nové licencie sa neponúkajú,
hoci držitelia starých MPEG-4 licencií sú stále zahrnutí pod podmienkami tejto licencie (MPEG LA – Patent List ).
AT&amp;T sa snaží žalovať spoločnosti ako Apple Inc. za porušovanie MPEG-4 patentu. Ujednania v Apple's Quicktime 7 licencii popisujú v § 14 podmienky Apple's MPEG-4 System Patent Portfolio licencie od MPEGLA.
Slota (priezvisko)

Slota je slovenské priezvisko.
Kováčik (priezvisko)

Kováčik (o význame pozri kováčik) je slovenské priezvisko. Najrozšírenejšie je v Brezne, obci Dobroč (okres Brezno), Bratislave a v Žiline.
Známi nositelia.
Pozri v článku Kováčik.
Semper fidelis

Semper fidelis (alebo tiež Semper fi, ) je motto americkej námornej pechoty - United States Marine Corps, ktoré vyjadruje oddanosť a lojalitu príslušníkov námornej pechoty k bývalým príslušníkom i k námornej pechote celkovo.
Americká námorná pechota si toto motto osvojila v roku 1883, z iniciatívy plukovníka Charlesa McCawleya (* 29. január 1827† 13. október 1891), 8. veliteľa námornej pechoty.
Hallgrímskirkja

Hallgrímskirkja (v preklade "Hallgrímurov kostol") je kostol v Reykjavíku na Islande. Vďaka svojej výške 74,5 metra je štvrtou najvyššou budovou na Islande, po vysielači Hellissandur, vysielači Eiðar a mrakodrape Smáratorg Tower. Volá sa po Hallgrímurovi Péturssonovi (1614 - 1674), islandskom básnikovi a kňazovi, autorovi Passíusálmar - Pašiových chorálov.
Naprojektoval ho architekt Guðjón Samúelsson v roku 1937. Jeho stavba sa začala v roku 1945 a v roku 1986 bol dokončený. Jeho hlavná veža bola dokončená dlho pred skončením výstavby celého kostola. Dosť často je turistami zamieňaný za Reykjavícku katedrálu, no skutočná katedrála je oveľa menšia a menej nápadná. So svojou polohou v centre mesta sa stal jedným z jeho symbolov.
V kostole sa nachádza veľký mechanický organ od nemeckého tvorcu organov, Johannesa Klaisa z Bonnu. Je 15 metrov vysoký a váži 25 ton. Jeho stavba bola dokončená v decembri 1992.
Hallgrímskirkja sa tiež využíva ako vyhliadková veža. Návštevník môže použiť výťah, ktorý ho vynesie na vyhliadkovú terasu, z ktorej sa mu naskytne pohľad na Reykjavík a hory, ktoré ho obklopujú.
Pred kostolom sa nachádza socha Leifa Erikssona. Na svojom mieste stála už pred zahájením výstavby kostola. Je darom Spojených štátov k festivalu Althing Millennial Festival, konanému v roku 1930, pri príležitosti osláv 1 000 rokov existencie islandského parlamentu, prvého politického a zákonodárneho zhromaždenia v Európe.
Robin Hood (rozlišovacia stránka)

Robin Hood môže byť:
Svetlá výška

Svetlá výška alebo využiteľná výška je minimálna využiteľná výška definovaného priestoru od základnej roviny.
Napr.:
Kostol svätého Ladislava (Hurbanovo)

Kostol svätého Ladislava je sakrálna stavba nachádzajúca sa v meste Hurbanovo v okrese Komárno v Nitrianskom kraji. Stavba postavená v rokoch 1912 - 1913 je príkladom secesnej architektúry na Slovensku.
Dielo architekta Istvána Medgyaszaya, ktorý sa stal slávnym predovšetkým vďaka smelému používaniu vtedajšieho nového materiálu na území Uhorska, železobetónu. Pri tejto stavbe ale železobetón nehrá až takú závažnú úlohu, ako pri skorších. Tento kostol môže predstavovať v Medgyaszayovom diele začiatok novej etapy. So zvýšeným záujmom sa obracia k možnostiam využitia dreva v staviteľstve.
Dejiny.
Dnešný kostol sv. Ladislava stojí na mieste starého barokového kostola, ktorý pochádzal z roku 1718 a po zemetrasení v roku 1763 bol reštaurovaný. Starý kostol v roku 1911 vyhorel v dôsledku veľkého požiaru, ktorý zničil aj množstvo iných stavieb. Zhorela aj budova fary, novú postavili súčasne s kostolom na základe Medgyaszayovho návrhu. Vykonávací projekt vypracoval Boldoghy Gyula s kolegom.
Popis objektu.
Pôdorys kostola.
Nový kostol je secesná stavba, inšpirovaná v jadre sedmohradskou gotickou architektúrou. Pôdorys kostola tvorí oktogón so štyrmi ramenami v podobe kríža, z ktorých jedno je predĺžené (tým je určená pozdĺžna os a hlavný vchod do kostola), a polygonálna sakristia medzi ramenami kríža zo severozápadnej strany.
Interiér kostola.
Vnútorný priestor je zaklenutý drevenou kupolou. Tmavý farebný tón kupoly je v kontraste s bielymi plochami obvodových múrov, z ktorých sa ramená kríža otvárajú mierne stlačeným tudorovským oblúkom. Drevená klenba bočných priestorov sleduje tvar tohto oblúka. Chóry od centrálneho priestoru oddeľuje drevené vyrezávané zábradlie s ľudovými motívmi. Tie isté motívy zdobia aj kazateľnicu (pôvodná bola zničená, nedávno ju nahradili kópiou). Chóry a drevený trámový strop bočných priestorov spočívajú na štíhlych drevených pilieroch s volútovými hlavicami, ktorých výzdobu inšpirovalo ľudové, predovšetkým transylvánske umenie.
Konštrukcia kostola.
Vnútorná priestorová skladba a vonkajšia hmota kostola tvoria organickú jednotu - exteriér je vlastne vyjadrením podstaty interiéru, i keď klenbová sústava sa do exteriéru úplne zhodne nepremieta. Kupolu zakrýva stanová strecha vo vrchole s nefunkčnou lucernou na polygonálnom pôdoryse; valenú lomenú klenbu bočných priestorov uzatvára valbová, resp. polovalbová strecha. Hladké plochy stien kostola člení len rytmický systém okenných otvorov ukončených plným oblúkom s primeranými proporciami, ktorý potvrdzuje premyslenú kompozíciu priestoru a hmoty. Ozdobné motívy sa nachádzajú len na drevených článkoch s konštrukčnou funkciou, v exteriéri sú to konzoly podopierajúce strechu. Drevené konštrukčné články sú odrazom výsledkov Medgyaszayových teoretických úvah, v ktorých sa zaoberal umeleckou interpretáciou rôznych stavebných konštrukcií. 
Svedčí o tom predovšetkým konštrukcia a tvarová interpretácia drevenej kupoly v novom chápaní. Drevený strop s konzolami vnímame ako zámerný kontrast s čistým priestorom.
Externé odkazy.
Farnosť Hurbanovo - oficiálna stránka
Kostol sv. Ladislava - informácie pre turistov na stránke mesta Hurbanovo
Kováčik

Kováčik môže byť: